รบกวนสอบถามอีกครั้งนะคะ เนื่องจากไม่เห็นโพส คุณตรวจเจอชอคโกแลคซีส2.5เซน2ลูกในมดลูกเมื่อเดือน7คะ มีอาการเลือดออกกระปริประปรอยตั้งแต่เดือน5และมีอาการปวดทท้องร่วมด้วย คุณรักษาโดย ขูดมดลูกนำเนื้อเยื่อไปตรวจ ไม่พบว่าเป็นมะเร็ง และฉีดยาปรับฮอร์โมนเข็มที่1 อาการเลือดออกหาย แต่อาการปวดท้องน้อยไม่หาย ปวดมากขึ้น จนวันที่27/8ไปพบ ฉีดยาปรับฮอร์โมนเข็มที่2 ซึ่งมีระยะห่างกับเข็มแรกสองสัปดาห์ และฉีดยาแก้ปวดให้ ณ.วันนี้ก้อยังปวดอยู่คะ มันปวดแบบบั่นทอนชีวิตประจำวันมากคะ ถามคนที่เป็น3คนว่ามีอาการปวดท้องน้อยไหม ซึ่งได้คำตอบว่าไม่ แล้วทำไมเราปวดมากและไม่หายปวดเลยคะ ปัจจุบันอายุ44มีบุตร2คนคะ รบกวนคุณด้วยนะคะ
สวัสดีค่ะ ช็อกโกแลตซีสต์ คือ โรคที่มีถุงน้ำในรังไข่ประเภทหนึ่งที่เกิดจากเยื่อบุมดลูกเจริญผิดที่ เมื่อถึงเวลาเป็นประจำเดือนจะทำให้มีเลือดสะสมและตกค้างก่อตัวเป็นซีสต์ โดยมีของเหลวลักษณะเหนียวข้นคล้ายช็อคโกแลตอยู่ภายใน อาการอาจมาด้วย ปวดบริเวณอุ้งเชิงกรานเรื้อรัง โดยจะรุนแรงมากขึ้นในช่วงมีรอบเดือน ปวดประจำเดือนมาก มีเลือดออกกะปริบกะปรอยทางช่องคลอด เป็นต้นดังนั้นอาการปวดท้องน้อยนั้นน่าจะเกี่ยวกับโรคช็อกโกแลตซีสต์ที่เป็นได้อยู่ค่ะการรักษามีทั้งการใช้ยาเช่นยาแก้ปวดที่ไม่ใช่สเตียรอยด์ เพื่อบรรเทาอาการปวด ยาฮอร์โมนเพศหญิงเพื่อชะลอการเจริญเติบโตของเยื่อบุโพรงมดลูกที่ผิดปกติให้เจริญช้าลงและป้องกันการฝังตัวใหม่ของเซลล์เยื่อบุมดลูก จึงลดอาการต่างๆลงไปได้หากรักษาแล้วยังมีอาการเป็นอยู่ไม่ทุเลา ควรแจ้งแพทย์ที่ดูแลอีกครั้ง อาจต้องมีการปรับขนาดยาหรือเปลี่ยนชนิดยาฮอร์โมนที่ใช้ค่ะ